b'\n_START_ARTICLE_\nPresa (cinema)\n_START_PARAGRAPH_\nUna presa \xc3\xa9s una actuaci\xc3\xb3 enregistrada de forma continuada. El terme s\'utilitza en cinema i m\xc3\xbasica per marcar i per seguir les etapes de producci\xc3\xb3._NEWLINE_La presa o take \xc3\xa9s tamb\xc3\xa9 cada un dels fragments en qu\xc3\xa8 es divideix el di\xc3\xa0leg d\'una pel\xc2\xb7l\xc3\xadcula o s\xc3\xa8rie perqu\xc3\xa8 els actors de doblatge puguin realitzar el seu treball amb major facilitat. Aquests visualitzen cada fragment separadament per memoritzar i/o anotar les pauses, intencions i gests sonors que es produeixin utilitzant un text que ha passat un proc\xc3\xa9s de traducci\xc3\xb3 i ajust. _NEWLINE_A Espanya, el take \xc3\xa9s tamb\xc3\xa9 la unitat per calcular la remuneraci\xc3\xb3 de l\'actor o actriu de doblatge, que cobrar\xc3\xa0 una quantitat fixa per sessi\xc3\xb3 o "convocat\xc3\xb2ria" m\xc3\xa9s una determinada quantitat en funci\xc3\xb3 del nombre de takes que realitzi._NEWLINE_En moltes ocasions, els diferents actors i actrius que participen en un take, graven els seus di\xc3\xa0legs separadament per q\xc3\xbcestions de qualitat t\xc3\xa8cnica, fins i tot encara que hagin assajat conjuntament. Aix\xc3\xad, les mescles i ajusts de volum s\xc3\xb3n m\xc3\xa9s f\xc3\xa0cils de controlar.\n_START_SECTION_\nCinema\n_START_PARAGRAPH_\nEn cinematografia, una presa es refereix a cada "versi\xc3\xb3" gravada d\'una particular filmaci\xc3\xb3. Les preses de cada filmaci\xc3\xb3 s\xc3\xb3n numerades generalment comen\xc3\xa7ant amb "presa u" i el n\xc3\xbamero de cada successiva presa s\xe2\x80\x99incrementa (amb el director que diu "presa dos " o "presa divuit ") fins que la filmaci\xc3\xb3 es completi._NEWLINE_Una presa u  es d\xc3\xb3na quan l\'escena sencera est\xc3\xa0 filmada satisfact\xc3\xb2riament al primer intent, ja sigui per necessitat (per exemple, amb certs efectes especials cars) o per feli\xc3\xa7 accident._NEWLINE_Les preses d\xe2\x80\x99una pel\xc2\xb7l\xc3\xadcula sovint s\xc3\xb3n marcades amb l\'ajut d\'una claqueta. Tamb\xc3\xa9 hom ho designa com \xe2\x80\x9cla pissarra. El nombre de cada presa s\xe2\x80\x99escriu o adjunta a la claqueta, que \xc3\xa9s gravada breument abans de o al comen\xc3\xa7ament de la presa real. Nom\xc3\xa9s les preses que s\xc3\xb3n examinades pel personal de continu\xc3\xaftat i/o pel supervisor del gui\xc3\xb3 s\xc3\xb3n impreses i enviades al muntador de pel\xc2\xb7l\xc3\xadcula._NEWLINE_Outtakes o "outs" s\xc3\xb3n preses o parts de preses que no surten a la pel\xc2\xb7l\xc3\xadcula. La major part del material (pel\xc2\xb7l\xc3\xadcula o digital) gravat per una pel\xc2\xb7l\xc3\xadcula no el converteix en la pel\xc2\xb7l\xc3\xadcula acabada. M\xc3\xbaltiples preses de nombroses actuacions, s\xc3\xb3n rodades des de diversos angles. \xc3\x89s habitual gravar per sobre del mili\xc3\xb3 de peus de pel\xc2\xb7l\xc3\xadcula i fer-ne servir deu mil peus al producte final. _NEWLINE_Alguns directors de cinema s\xc3\xb3n coneguts per fer servir llargues i ineditades preses. Rope d\xe2\x80\x99Alfred Hitchcock \xc3\xa9s famosa per estar composta de nou preses ininterrompudes, cadascuna de quatre a deu minuts de llarg. Aix\xc3\xb2 exigia que els actors passessin per damunt de cables i suports de c\xc3\xa0meres mentre filmaven, i els tramoistes per moure mobiliari i utilleria del pas de la c\xc3\xa0mera quan es movia per l\xe2\x80\x99habitaci\xc3\xb3. Un operador de c\xc3\xa0mera es va trencar un peu amb un suport de c\xc3\xa0mera durant una presa intensiva, i se\xe2\x80\x99l va emmordassar i transportar fora de l\'estudi mentre continuava la gravaci\xc3\xb3. Els vuit minuts de gravaci\xc3\xb3 de l\xe2\x80\x99inici de El joc de Hollywood inclou gent parlant de llargues preses d\xe2\x80\x99altres pel\xc2\xb7l\xc3\xadcules._NEWLINE_Russian Ark d\xe2\x80\x99Aleksandr Sokurov (2002) consta d\xe2\x80\x99una \xc3\xbanica presa de 90 minuts, rodada en un format digital.  Timecode de Mike Figgis (2000) consta tamb\xc3\xa9 d\'una \xc3\xbanica presa de 90 minuts, per b\xc3\xa9 que amb 4 c\xc3\xa0meres que filmaven simult\xc3\xa0niament. A la pel\xc2\xb7l\xc3\xadcula acabada, els 4 angles de les c\xc3\xa0meres es mostren simult\xc3\xa0niament en una pantalla dividida, amb el so esvaint-se d\xe2\x80\x99una a l\'altra per captar l\xe2\x80\x99atenci\xc3\xb3 de l\'audi\xc3\xa8ncia.\n_START_SECTION_\nPreses m\xc3\xbaltiples\n_START_PARAGRAPH_\nAltres directors com Stanley Kubrick destaquen per demanar nombroses represes d\'una mateix escena. Una vegada va demanar Shelley Duvall repetir una escena 127 vegades per a  The Shining. Durant el rodatge de Eyes Wide Shut, Kubrick va demanar fins a 97 preses a Tom Cruise que passava per una porta abans que estigu\xc3\xa9s satisfet. Charlie Chaplin, tant director com protagonista de  The Gold Rush, 63 preses d\'una escena on el seu personatge menja una bota i va acabar a l\'hospital per un xoc d\'insulina. Chaplin tamb\xc3\xa9 feia 342 preses d\'una escena a City Lights (1931)_NEWLINE_En uns altres casos, s\xc3\xb3n els actors els que provoquen m\xc3\xbaltiple preses. Una escena de lluita a The Young Master de Jackie Chan era tan intricada que va exigir 329 preses, i la majoria de les pel\xc2\xb7l\xc3\xadcules de Jackie Chan inclouen el m\xc3\xa9s humor\xc3\xadstic dels outtakes, les filmacions durant els cr\xc3\xa8dits finals. El director Bryan Singer va estar un dia sencer per les gravacions del c\xc3\xa0sting de The usual Suspects per l\xe2\x80\x99enfrontament amb un policia, i els actors no podien romandre seriosos i continuaven fent malb\xc3\xa9 les preses i fent ganyotes. Al final, Singer va canviar el seu pla i va fer servir les preses a la pel\xc2\xb7l\xc3\xadcula per il\xc2\xb7lustrar el menyspreu que els criminals tenen per la policia. Durant el rodatge de Some Like It Hot, el director Billy Wilder es desesperava per la incapacitat de Marilyn Monroe de recordar el seu text.\n_START_SECTION_\nM\xc3\xbasica\n_START_PARAGRAPH_\nDe forma similar, en el m\xc3\xb3n de la m\xc3\xbasica, una presa es refereix als successius intents d\'enregistrar una can\xc3\xa7\xc3\xb3. La presa musical tamb\xc3\xa9 est\xc3\xa0 seq\xc3\xbcencialment numerada. La necessitat d\'obtenir una presa completa i acceptable era especialment important en els anys que van precedir l\'enregistrament multi-track i les t\xc3\xa8cniques de overdubbing._NEWLINE_Les versions diferents de la mateixa can\xc3\xa7\xc3\xb3 d\'una sessi\xc3\xb3 d\'enregistrament \xc3\xbanica finalment surten com preses alternatives de l\'enregistrament; en efecte, les preses alternatives de can\xc3\xa7ons enregistrades per The Beatles eren la part del m\xc3\xa9s buscada despr\xc3\xa9s dels enregistraments de bootleg de la banda, abans de la seva sortida oficial com a part de  L\'Antologia dels Beatles; un cas similar passava amb els enregistraments d\xe2\x80\x99Elvis Presley fins que la seva etiqueta, RCA, va comen\xc3\xa7ar a treure preses alternatives el 1974 com Elvis: A Legendary Performer Volume 1.'